**APSTIPRINU**

Maltas apvienības pārvaldes

vadītāja p.i.\_\_\_\_\_\_\_\_\_\_\_\_\_G.Pučka

Maltā, 2023.gada 15.septembrī

**Maltas apvienības pārvaldes****Jaunatnes darbinieks Maltā**

**amata atklātā konkursa nolikums**

1. Šis nolikums nosaka kārtību kādā pretendenti piesakās uz vakanto Maltas apvienības pārvalde jaunatnes darbinieka amata atklātā konkursa (turpmāk-konkurss), izsludināšanas un norises kārtību.
2. Rēzeknes novada pašvaldības mājaslapā [www.rezeknesnovads.lv](http://www.rezeknesnovads.lv) un Nodarbinātības valsts aģentūras (NVA) mājaslapā publicē sludinājumu par to, ka Maltas apvienības pārvalde izsludina atklātokonkursu uz Maltas apvienības pārvalde jaunatnes darbinieka amatu, norādot papildu informācijas iegūšanas veidu.
3. Pretendentu pieteikšanās un nepieciešamo dokumentu iesniegšanas termiņš – **2023.gada 06.oktobris, plkst.14.00**.
4. Ar konkursa nolikumu var iepazīties Rēzeknes novada pašvaldības mājaslapā [www.rezeknesnovads.lv](http://www.rezeknesnovads.lv) , Maltas pagasta mājas lapā [www.malta.lv](http://www.malta.lv) un NVA mājaslapā.

Kontaktpersona detalizētākas informācijas saņemšanai – Maltas bērnu un jauniešu centra vadītāja Vija Kažoka tel.26441799,

e-pasts: maltasapvieniba@rezeknesnovads.lv

1. Pretendentam jāatbilst šādām prasībām:
* augstākā, vidējā speciālā vai vidējā izglītība;
* prasme plānot laiku, veidot komunikāciju un sadarbību ar citiem;
* digitālā satura (afišu, sociāļo tīklu satura) veidošanas prasmes;
* izpratne par to, kas ir neformālā izglītība, kādas ir tās metodes;
* spēja organizēt neformālās izglītības aktivitātes, pasākumus;
* augsta atbildība pret darbu;
* radoša pieeja darbam, spēja ātri reaģēt un pašiniciatīva darboties;
* pieredze darbā ar pusaudžiem un jauniešiem, neformālo aktivitāšu un pasākumu organizēšanā, projektu īstenošanā, tiks uzskatīta par priekšrocību;
* vēlama B kategorijas auto vadītāja apliecība;
* prasme pieņemt lēmumus un izrādīt iniciatīvu
1. Pretendenti līdz **2023. gada 06.oktobrim** **plkst.14.00** jānosūta uz e-pastu maltasapvieniba@rezeknesnovads.lv vai iesniedz personīgi Maltas apvienības pārvaldē, lietvedei 3.kab., Brīvības iela 6, Malta, Maltas pagasts, Rēzeknes novads, pieteikumu aizlīmētā aploksnē ar norādi “Konkursam uz Maltas apvienības pārvalde vakanci jaunatnes darbinieks Maltā” un kurā ir ievietoti šādi dokumenti:
* profesionālās darbības apraksts (CV);
* motivācijas vēstule;
* izglītību un darba pieredzi apliecinošu dokumentu kopijas;
* pieteikuma anketa.
1. Papildus amata kandidāts var iesniegt tālākizglītību apliecinošu dokumentu, kas apliecina amata kandidāta atbilstību nolikuma 6.punktā norādītajām prasībām, kopijas.
2. Pa pastu un uz e-pastu nosūtītie dokumenti tiks izskatīti, ja tie tiks saņemti Apvienības pārvaldē līdz šī nolikuma 3.punktā noteiktajam termiņam.
3. Konkursa komisija, kuru izveido ar iestādes vadītāja rīkojumu, izskata pretendentu pieteikumus un iesniegtos dokumentus.
4. Konkursa komisijas priekšsēdētājs sasauc konkursa komisijas sēdes, nosakot to norises vietu un laiku, kā arī vada konkursa komisijas sēdes. Komisijas sēdes tiek protokolētas. Protokolu paraksta visi klātesošie konkursa komisijas locekļi.
5. Konkurss tiek organizēts divās kārtās:
	1. konkursa pirmajā kārtā konkursa komisija izvērtē amata kandidātu iesniegtos dokumentus un uz konkursa otro kārtu uzaicina amata kandidātus, kas ir iesnieguši visus nolikuma 7.punktā norādītos attiecināmos dokumentus un atbilst nolikuma 6.punktā izvirzītajām prasībām;
	2. konkursa otrā kārta sastāv no pretendentu teorētisko (rakstisks tests-atbildes uz jautājumiem) un darba intervijas ar pirmajā kārtā atlasītajiem pretendentiem.
6. Komisija atklāti balsojot, ar vienkāršu balsu vairākumu izvēlas vienu pretendentu, kas visvairāk atbilst konkursa nolikumā izvirzītajām prasībām.
7. Par komisijas lēmumiem amata kandidāti tiek informēti ar e-pasta starpniecību 2 (divu) darba dienu laikā pēc amata kandidātu izvērtēšanas procedūras beigām.
8. Komisijai ir tiesības noraidīt visus amata kandidātus, ja tie pilnībā vai daļēji neatbilst konkursa nolikumā noteiktajām prasībām.
9. Ziņas par amata kandidātiem, kas iegūtas konkursa gaitā, ir konfidenciālas, un komisijas locekļiem, kā arī konkursa norisē iesaistītajiem darbiniekiem nav tiesību tās izpaust.
10. Amata kandidātu pieteikuma dokumentos norādītie personas dati tiks apstrādāti, lai nodrošinātu šī  atlases konkursa norisi atbilstoši normatīvajiem  aktiem nodarbinātības jomā.